open-index/open-wikipedia-markdown huggingface dataset:
Finnjolle

**Finnjolle** er en enmanns seiljolle, og OL-klasse i seiling for menn. Den er konstruert av den svenske kanodesigneren Rickard Sarby i 1949 til bruk under Sommer-OL 1952 i Helsingfors. Siden debuten i 1952 har den vært olympisk klasse, noe som gjør den til en av de båtene som har vært lengst som OL-klasse. 

Skroget har omtrent ikke vært endret siden 1949, men riggen har fått enkelte utviklinger. Masten som før var i tre ble gjennom 60- og 70-tallet byttet ut med aluminium-master. Aluminium er mer fleksibelt, og gjør det lettere å forme seilet slik man ønsker. Master i karbonfiber har de siste årene blitt mer og mer vanlig, og nå finnes det også seil av kevlar. 

## Referanser
Bergselva (Larvik)

**Bergselva** (også kalt **Halleelva**) er ei elv i Larvik kommune i Vestfold. Den renner fra Hallevannet til Hummerbakkfjorden. Elva er  lang, og har et nedbørfelt på . Middelvannføringen ved munningen er .

## Referanser
Jordsalgskontoret

**Jordsalgskontoret** var ansvarlig for å forvalte statsgrunn i Finnmark fylke i tråd med jordsalgsloven. Kontoret ble ledet av en jordsalgssjef. Kontoret var en videreføring av den tidligere jordsalgskommisjonen. Kontoret ble formelt opprettet i medhold av jordsalgsloven av 1965 og hadde sitt kontorsted i Vadsø by i Vadsø kommune. Jordsalgsstyret var overordnet jordsalgssjefen og jordsalgskontoret og hadde som oppgave å føre tilsyn med at kontoret løste sine oppgaver i tråd med jordsalgsloven. Kontoret var en del av Statskog og ble lagt ned ved iverksettelsen av finnmarksloven. Forvaltningen ble fra 1. juli 2006 overført til Finnmarkseiendommen (FeFo). Samtidig ble grunnbokshjemmelen til tidligere statsgrunn i Finnmark overført til FeFo.
UiSI

**UiSI** er studentidrettslaget ved Universitetet i Stavanger og for Studentsamskipnaden i Stavanger. 

UiSI har ca. 680 medlemmer fordelt på 15 sportsgrener. Idrettslaget samarbeider med Studentorganisasjonen StOr og med SiS Sportssenter.

## Historie
Studentidrettslaget ble stiftet 10. oktober 1969 ved Høyskolen i Stavanger, under navnet STIL-HiST. Da Høyskolen i Stavanger fikk universitetsstatus i 2005, ble navnet endret til STIL-UiS. I 2014 ble det vedtatt en navneendring til UiSi – Universitetet i Stavangers Idrettslag.

## Idretter
UiSI hadde per 2024 Bachata, badminton, basketball, e-sport, fotball, futsal, golf, håndball, innebandy, lacrosse, salsa, tennis og volleyball.

## Volleyball

Sesongen 2023-24 rykket herrelaget opp fra 2. til 1. divisjon.

### Tabellen for 1. divisjon menn 2024/25

## Eksterne lenker

*
Kristin Ma Berg

**Kristin Margreta Berg** (født 1954) er en norsk journalist med bakgrunn som redaktør i blant annet ''Det Nye'' og *[[Tique]]*. Berg er utdannet lærer (cand.mag.) og journalist, og har arbeidet som researcher i NRK og journalist i bladet *[[NÅ]]*.

Hun var redaktør i *Det Nye* fra 1991 til 2006, deretter var hun redaktør i *Tique* i to år. Tique ble lagt ned i 2008/2009.

I 2008 utga hun boken *Face it* på Juritzen Forlag.

Hun var medlem av Verdikommisjonens råd (1999).

## Referanser
Aulacopalpus

* se Systematisk inndeling

***Aulacopalpus*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore (10-20 millimeter), blanke, rødlige eller gulbrune skarabider, sjeldnere svarte eller brunlig grønne. Undersiden, beina og pronotum er kledt med lange, lyse hår, dekkvingene er nakne. Snuten er avrundet.

## Levevis
Artene er knyttet til sørbøk(*Nothofagus*)-skog. Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

## Utbredelse
Slekten finnes bare i Argentina og Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Brachysternina Burmeister, 1844 - Argentina og Chile.
******** Slekten *Aulacopalpus* Guérin-Ménéville, 1838 
********* *[[Aulacopalpus aconcaguensis]]* Smith, 2002
********* *[[Aulacopalpus castaneus]]* (Laporte de Castelnau, 1840)
********* *[[Aulacopalpus ciliatus]]* (Solier, 1851)
********* *[[Aulacopalpus clypealis]]* Ohaus, 1905
********* *[[Aulacopalpus pilicollis]]* (Fairmaire, 1883)
********* *[[Aulacopalpus punctatus]]* (Fairmaire & Germain, 1860)
********* *[[Aulacopalpus pygidialis]]* Ohaus, 1905
********* *[[Aulacopalpus valdiviensis]]* Smith, 2002
********* *[[Aulacopalpus viridis]]* Guérin-Ménéville, 1838

## Kilder
* Smith, A. B. T. 2002. Revision of the southern South American endemic genus *Aulacopalpus* Guérin-Méneville with phylogenetic and biogeographic analyses of the subtribe Brachysternina (Coleoptera: Scarabaeidae: Rutelinae: Anoplognathini). *Coleopterists Bulletin* 56:379-437. https://web.archive.org/web/20150115104751/http://digitalcommons.unl.edu/cgi/viewcontent.cgi?article=1016&context=entomologypapers
* Genereic Guide to New World Scarab Beetles - ''Aulacopalpus''
* Sjekkliste over Anoplognathini 

## Eksterne lenker
*
Amblyterus

* se Systematisk inndeling

***Amblyterus*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore (12-15 millimeter), blanke, rødbrune til svarte skarabider med brunlige hår.

## Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Schizognathina Ohaus, 1918 - Australia
******** Slekten *Amblyterus* MacLeay, 1819 - 9 arter
********* *[[Amblyterus bundabergensis]]* Carne, 1958
********* *[[Amblyterus cicatricosus]]* (Gyllenhal, 1817)
********* *[[Amblyterus clypealis]]* Ohaus, 1904
********* *[[Amblyterus deuqueti]]* Carne, 1958
********* *[[Amblyterus paluma]]* Allsopp, 1992
********* *[[Amblyterus paradoxus]]* Carne, 1975
********* *[[Amblyterus simplicitarsis]]* Carne, 1958
********* *[[Amblyterus tarsalis]]* Lea, 1919
********* *[[Amblyterus tibialis]]* Carne, 1958

## Kilder
* Sjekkliste over Anoplognathini 
* Carne, P.B. (1975): *Amblyterus paradoxus* sp.n. (Coleoptera: Scarabaeidae: Rutelinae. *Journal of the Australian entomological Society* 14:43-45. http://onlinelibrary.wiley.com/doi/10.1111/j.1440-6055.1975.tb02000.x/pdf

## Eksterne lenker
*
Ukraina i Tyrkvisjonens sangkonkurranse

**Ukraina i Tyrkvisjonens sangkonkurranse** er en oversikt over Ukrainas deltakelser og i Tyrkvisjonens sangkonkurranse. Ukraina har deltatt i alle konkurransene siden 2013, og har - med unntak av i 2014 - deltatt i finalene. Landet har vunnet Tyrkvisjonens sangkonkurranse én gang, i 2020, og har en tredjeplass som nest beste plassering fra 2013. 

## Historie
### 2013–2015
Fra 2013 til 2015 ble Ukrainas representanter valgt internt av de ulike TV-selskapene som sto bak organiseringen av landets deltakelse. I 2013 ble Fazile Ibraimova, som tidligere har vunnet Oriental Bazar samme år, opprinnelig valgt av Crimea Media Productions (CMP) til å representere Krim-halvøya. 
CMP arrangerte senere opptaksprøver for å finne ytterligere en representant fra Krim, før det senere ble besluttet at halvøya og Ukraina skulle sende hver sin representant der Ibraimmova skulle representere Ukraina. Ibraimova fremførte folkemelodien «Elmalım», og oppnådde en tredjeplass i finalen.

I 2014 kvalifiserte ikke det ukrainske bidraget, fremført av Natali Deniz, seg til finalen. Deniz hadde senere en gjesteopptreden i Tyrkvisjonens sangkonkurranse i 2020, da en videofremføring av «Sarmaş bana» ble vist som pauseunderholdning etter alle de konkurrerende bidragene. Anna Mitioglu, som representerte landet i 2015, oppnådde en 13.-plass i finalen med melodien «Baaşla bana».

### 2016–2020
I 2016 ble det for første gang arrangert en åpen opptaksprøve. Den 9. juli konkurrerte Julia Mitioglu, Olga Tausjankhi, Nikolaj Tsjolak og Natalia Papazoglu om å få representere landet, der en jury valgte Papazoglu. 
Papazoglu ble kjent i hjemlandet etter at hun deltok i *[[X Factor]]* i 2015. Før det ble klart at Tyrkvisjonens sangkonkurranse ikke ville bli arrangert i 2016, ble det kjent at Papazoglu skulle fremføre popmelodien «Tikenli yol». 
I 2020 ble Tyrkvisjonens sangkonkurranse igjen arrangert, etter fire år med avlysninger. Som følge av restriksjoner og tiltak i forbindelse med covid-19-pandemien ble bidragene filmet i et studio på forhånd for så å bli vist under konkurransen. Papazoglu bidro med melodien hun opprinnelig hadde skrevet til konkurransen i 2016 og vant med 226 poeng, den til da høyeste poengsummen et bidrag har blitt tildelt.

## Deltakere og resultater
;Tabellforklaring

## Kringkastere og jurymedlemmer

## Se også
* Krim i Tyrkvisjonens sangkonkurranse
* Ukraina i Eurovision Song Contest
* Ukraina i Junior Eurovision Song Contest

## Fotnoter


## Referanser


## Eksterne lenker
* Juzjnaja volna TV  
* Odessa ODTRK
Harald Larsen

**Harald Larsen** (født  18. september 1903 på Jevnaker, død 4. desember 1982) var en norsk NKP-politiker, en periode leder i Norges Kommunistiske Ungdomsforbund.

Larsen meldte seg inn i NKU i 1922. Sammen med det store flertallet i ungdomsforbundet fulgte han NKP etter den store splittelsen i Arbeiderpartiet i 1923.

Han var midt på 1920-tallet en av de yngre NKP hadde tro på. Larsen fikk plass på en av Kominterns kaderskoler i Moskva. Fra 1928 til 1931 studerte han ved KUNMZ, det såkalte «Vesten-universitetet».

Da han kom tilbake til Norge i 1931 ble han instruktør for sentralledelsen i NKP. Våren 1933 hadde det bygd seg opp en del kritikk av NKU-leder Leonard Schrøder Evensen, og Larsen ble innsatt som ny politisk leder for organisasjonen. Dette vervet hadde han til mai 1934 da organisasjonen for første gang siden 1929 gjennomførte et ordinært landsmøte og Arne Gauslå ble valgt. 

I førkrigsårene drev kommunistene aktivt solidaritetsarbeid for dem som sloss mot Franco-fascistene i Spania og støttearbeid for de som ble rammet av fascistisk forfølgelse. I 1934 ble Larsen organisasjonssekretær i Norges Røde Hjelp, en NKP-dominert organisasjon som skulle støtte spanias arbeidere og drive støttearbeid for flyktninger.

Under krigen ble Larsen arrestert 12. september 1941 og samme dag overført til Grini fangeleir. Han satt som «fange 659» på Grini helt til krigen sluttet.

## Referanser
Illescas (Uruguay)

**Illescas** er en by i Florida-departementet og Lavalleja-departementet i det sørlige Uruguay. Byen har om lag 121 innbyggere.

## Geografi
Byen ligger nær Cuchilla Grande.

## Historie
Illescas ble grunnlagt i 1891.

## Befolkning
Illescas har 121 innbyggere *(Beregning 2011)* (83 i Florida-departementet i 38 i Lavalleja-departementet)

Kilde:

## Transport
 Ruta 7 General Aparicio Saravia forbinder Illescas med Canelones, Cerro Chato, Santa Clara de Olimar og Melo.

## Referanser


## Eksterne lenker
* Kart over Illescas (spansk)
* Illescas i lavalleja.gub.uy (spansk)
Phalangogonia

* se Systematisk inndeling

***Phalangogonia*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore (18-32 millimeter), avlange, blanke, brungule, grønne eller gule og svarte skarabider.

## Levevis
Slekten finnes i skog mellom 500-3100 meter over havet. Larvene lever i jorda av røtter, mens de voksne insektene kan finnes gnagende på blader av treslagene *[[Cecropia]]* sp. og *Guazuma ulmifolia*. Disse billene flyr godt og er mest aktive om dagen.

## Utbredelse
Slekten er utbredt i Mellom-Amerika.
Alle artene er regnet som sjeldne og er bare kjent fra noen få eksemplarer.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Phalangogoniina Ohaus, 1918 - Mellom-Amerika
******** Slekten *Phalangogonia* Burmeister, 1844 
********* *[[Phalangogonia dispar]]* Ohaus, 1925
********* *[[Phalangogonia hawksi]]* Smith, 2003
********* *[[Phalangogonia jamesonae]]* Smith & Morón, 2003
********* *[[Phalangogonia lacordairei]]* Bates, 1888
********* *[[Phalangogonia obesa]]* Burmeister, 1844
********* *[[Phalangogonia parilis]]* Bates, 1888
********* *[[Phalangogonia punctata]]* Franz, 1955
********* *[[Phalangogonia ratcliffei]]* Smith & Morón, 2003
********* *[[Phalangogonia sperata]]* Sharp, 1877

## Kilder
* Smith, A.B.T. 2003. A new species of *Phalangogonia* Burmeister (Coleoptera: Scarabaeidae: Rutelinae: Anoplognathini) from Costa Rica. Zootaxa 316: 1-4. http://www.mapress.com/zootaxa/2003f/zt00316.pdf
* Smith, A. B. T. & M. A. Morón. 2003. Revision and phylogenetic analysis of the Central American endemic genus *Phalangogonia* Burmeister (Coleoptera: Scarabaeidae: Rutelinae: Anoplognathini). Systematic Entomology 28: 323-338.
* Generic Guide to New World Scarab Beetles - ''Phalangogonia''
* Sjekkliste over Anoplognathini 

## Eksterne lenker
*
Solveig Skramstad

**Solveig Synnøve Barby** (født 8. januar 1929 på Strømmen, død 29. mai 2005 i Oslo) var en norsk populærsangerinne som ga ut flere plater på tidlig femtitall. Hun var gift med Ivar Skramstad i perioden 1952-1971, og var som artist kjent under navnet som gift, **Solveig Skramstad**. De fikk fire barn. 

Solveig Skramstad - sammen med Karl Westbyes kvintett/orkester - spilte inn følgende melodier:
* «Si at du mener meg»
* «Ekko fra setra»
* «En liten vise går fra munn til munn»
* «Hva er det for no’ galt?»
* «Tyrolerpolka»
* «Skal vi danse polka»
* «Jodlerserenade»
* «Texasdrøm»

## Referanser


## Kilder
* Norsk grammofonplatehistorie. 3 : Columbias plateutgivelser 1934-1958 s.119
* Jazz tenor saxophone in Norway 1917-1959 s.42
* Cool, kløver & dixie : jazz i Norge 1950-1960 s.394
* Jazz i Norge s.239
* Norwegian jazz discography : 1905-1998 s.345


File:Konkurranse-Solveig Skramstad.jpg|Konkurranse-Solveig Skramstad
File:Annonse1-Solveig Skramstad.jpg|Annonse1-Solveig Skramstad
File:Label-Solveig Skramstad.jpg|Label-Solveig Skramstad
File:Platecover-Solveig Skramstad.jpg|Platecover-Solveig Skramstad
File:Katalog3-54, Columbia-Solveig Skramstad.jpg|Katalog3-54, Columbia-Solveig Skramstad
File:Katalog4-54-Solveig Skramstad.jpg|Katalog4-54-Solveig Skramstad
File:Annonse2-Solveig Skramstad.jpg|Annonse2-Solveig Skramstad
File:Annonse3-Solveig Skramstad.jpg|Annonse3-Solveig Skramstad
Kvinne, kjenn din kropp

**''Kvinne, kjenn din kropp'' : ei handbok** er en feministisk håndbok om kvinnekroppen, også kjent som «Feministbibelen». Den ble utgitt første gang på norsk på Pax forlag i 1976.

Den første norske utgaven var basert på den danske *Kvinde, kend din krop*. I Norge har Kristin Hodnekvam, Ragnhild Halvorsen, Ragna Holter, Asta Magni Lykkjen, Marianne Mjaaland, Trine Prescott og Anniken Young arbeidet med oversettelsen og bearbeiding for norske forhold.

Festspillene i Bergen setter i 2015 opp en forestilling av *Kvinne, kjenn din kropp*. Danske Mungo Park står bak dramatiseringen.

## Referanser
CODA Oslo International Dance Festival

**CODA Oslo International Dance Festival** er en internasjonal festival for samtidsdans. Festivalen ble opprettet som en stiftelse våren 2001 og arrangerte sin første festival høsten 2002. Samme år kom den inn på statsbudsjettets kapittel 320, post 74 (Tilskudd til tiltak under Norsk kulturråd). CODA har som mål å gi norsk dans utviklingsmuligheter og rette søkelyset mot Oslo og Norge som arena for samtidsdans.

Ifølge stiftelsens nettsted er festivalen «en av de mest betydningsfulle begivenhetene for samtidsdans i Norden.

Lise Nordal var en av stifterne av festivalen og kunstnerisk leder fram til 2018. Den andre stifteren var Odd Johan Fritzøe. Kunstnerisk leder fra 2018 til 2024 var Stine Nilsen. Kunstnerisk leder fra 2024 er Birgit Berndt, som tidligere jobbet som danssjef ved Norrlandsoperan i Umeå.

## Referanser


## Eksterne lenker
*
Norway India Chamber of Commerce and Industry

**Norway India Chamber of Commerce and Industry**, forkortet **NICCI**, er et medlemsstyrt handelskammer som ble stiftet i Oslo i 2006. Handelskammeret arbeider for å utvikle og fordype næringslivssamarbeidet mellom India og Norge. virksomheter i begge land er medlemmer, så som DNB, Statkraft, L&T, TCS og Jotun, samt en rekke advokat-, revisjons- og rådgivningsfirmaer. Organisasjonen har mer enn 60 medlemmer, og de fleste finnes blant små og mellomstore bedrifter.

Medlemskontingenten varierer fra virksomhet til virksomhet. Handelskammeret operer med tre medlemskategorier: Privatperson, SME eller stort selskap. 

Styreleder for Norway India Chamber of Commerce and Industry er Maja Vikan.

I september 2014 åpnet den indiske presidenten, Pranab Mukherjee, en konferanse om norsk-indisk samarbeid i Næringslivets Hus (NHO) hvor NICCI var samarbeidspartner sammen med FICCI, ASSOCHAM og CII.

## Referanser


## Eksterne lenker
*
Girl Geek Dinners

**Girl Geek Dinners** er en uformell nettverksorganisasjon som fremmer kvinner i IT- og teknologibransjen. Girl Geek Dinners har 53 avdelinger i 24 ulike land.

Girl Geek Dinners ble etablert i London, Storbritannia i august 2005 av Sarah Lamb, som var lei av å være den eneste kvinnen på bransjetilstelninger. I Norge var Girl Geek Dinners Oslo første avdeling, den ble etablert etter initiativ fra Bente Kalsnes i 2010.

De ulike avdelingene organiserer møtekvelder med talere som vanligvis er kvinnelige, men noen ganger mannlige. Menn kan bare delta hvis de er invitert av kvinnelige deltakere.

Internasjonalt skjer møtene normalt over en uformell middag på restaurant, fulgt av foredrag fra en eller flere fagpersoner. I Norge er det vanlig at bedrifter og organisasjoner er vertskap for møtekvelder, som normalt består av en middag fulgt av en eller flere talere innen et tema de har spesialkompetanse på.

I 2014 delte Girl Geek Dinners for første gang ut Rosingprisen «Årets Girl Geek» i forbindelse med Dataforeningens årskonferanse. Årets Girl Geek 2014 ble konserndirektør Toril Nag i Lyse Energi.

## Norske avdelinger
Organisasjonen har avdelinger i Oslo, Østfold, Stavanger, Bergen og Trondheim.

**Girl Geek Dinners Bergen** ble startet mars 2009 av Linn Søvig i anledning Ada Lovelace day. Gruppen startet som et lavterskel møtested for teknologiinteresserte kvinner i Bergen kunne møte hverandre. Gruppen har en uformell møtestil, og liberal i tolkning av teknologi. Tema for møtene har blant annet vært World of Warcraft, omvisning på KNM «Helge Ingstad», Smarte hus. Gruppen samarbeider med andre lokale krefter for å fremme andelen kvinner som velger utdanning og yrke innen informasjons, kommunikasjon og teknologi.

**Girl Geek Dinners Oslo** ble startet av Bente Kalsnes i 2010. Dette er en av Norges eldste avdelinger av det internasjonale Girl Geek Dinners-nettverket og primus motor bak etableringen av Girl Geek Dinners i flere byer og fylker.

Blant bedrifter og organisasjoner som har vært vertskap for Girl Geek Dinners i Oslo er Wikimedia Norge, NRK, Ringnes, Finn.no, Verdipapirsentralen, Knowit, Tekna, Google og Gjensidige.

**Girl Geek Dinners Trondheim** ble startet under NxtMedia Conference i 2013 av Kristina Brend og Birgit Thorsen.  Nettverket arrangerer månedlige møter hos ulike vertsbedrifter. Blant bedrifter og organisasjoner som har vært vertskap for Girl Geek Dinners i Trondheim er Wikimedia Norge, Marintek, NTNU Senter for Toppidrettsforskning, Røe Kommunikasjon, DIGS, NxtMedia Conference og Radio Trondheim.

I november 2015 startet Girl Geek Dinner Trondheim programmet Girl Geek Radio  på Radio Trondheim.

## Referanser


## Eksterne lenker
*Girl Geek Dinners Østfold
*Girl Geek Dinners Stavanger
*Girl Geek Dinners Bergen
Tjenestedesign

**Tjenestedesign** er en fagretning innen design med mål om å utvikle brukerrettede og helhetlige tjenester.

Tjenestedesign inneholder et tankesett, en prosess og flere metodikker. Tjenestedesign handler om å få organisasjoner til å sette brukeren i sentrum. Målet er å levere helhetlige og meningsfylte tjensteopplevelser til brukerne. En bruker er vidt definert, slik at en bruker kan være en ekstern (kunde) eller intern (ansatte i organisasjonen/bedriften). Det vil si at det er flere brukerreiser som må fungere på en gang, for at det skal bli gode og effektive opplevelser for alle. 

Tjenestedesignere finner ofte løsninger som ligger utenfor kontaktpunktene mellom brukerne, for det er i skjæringspunktet mellom det tekniske, business og brukerbehov at løsningene finnes. Det gjør at løsningene ofte påvirker flere deler av organisasjonen. Tjenestedesignere ser derfor helheten i tjenestene og hvordan brukernes behov passer til organisasjonen de designer for.

Når tjenestedesignere utformer nye tjenester og produkter, fokuseres det på å forstå problemet og teste hypoteser. De bruker ofte prototyper og visuelle midler underveis. Det gir dem mulighet til å få tilbakemeldinger fra brukere og andre aktører tidlig i prosessen, og deretter justere seg frem til de mest optimale løsningene.

Tjenestedesignere visualiserer innsikter, ideer og konkrete løsninger underveis med illustrasjoner, klare diagrammer, videoer, prototyper, etc. Det at alle kan forstå og bidra underveis i hele prosessen, gir en bred følelse av eierskap og sikrer at man hele veien får reelle svar på hva som kan og ikke kan utføres.

Ferdige designede tjenester kan ikke “overleveres” på samme måte som for eksempel design av produkter eller merkevarer. Vellykkede tjenester må utformes i ekstremt tett samarbeid med kunden, både for å skape en felles forståelse av hva som skal utformes, men også for å sikre forankring. Ofte må arbeidsprosesser også justeres for å forbedre brukeropplevelsen.

## Fagtermer
* Brukerreisen: Brukerens opplevelse gjennom hele tjenesten fra A til Å 
* Kontaktpunkter: Fysiske, mellommenneskelige og digitale flater hvor bruker er i kontakt med tjenesteleverandør. Eksempler er nettside, telefon, billettautomat, informasjonskranke, mobilapp.
* Evidens: Bevis på at tjenesten eksisterer, som nettside, skilt, annonse, billetter og andre dokumenter.

## Norske selskaper som har vunnet internasjonale priser for tjenestedesign
* PwC Consulting Oslo: Citizen Centric Police
* Designit : IXDA Awards 2015- Redesigning breastcancer diagnostics- Kunde: Oslo universitetssykehus
* Livework: Design Week Awards 2014  - The Design Team of the Year

## Lenker til tjenestedesignprosjekter i Norge
* Oslo Universitetssykehus: ''Hvis pasienten fikk bestemme - utredning og behandling ved mistanke om brystkreft'' (arkivert kopi) Sist oppdatert 17. april 2014. Besøkt 26. februar 2021

## Referanser


## Litteratur
* 
* 

## Eksterne lenker
* 
* Sarah Gibbons Service Design 101 Nielsen Norman Group 2017  
* gov.uk Designing government services: an introduction
Beathe Due

**Beathe Due** (født 28. april 1971) er pro-rektor ved Noroff School of Technology and Digital Media, og var tidligere daglig leder for Tøyen Startup Village.  Tøyen Startup Village er et initiativ som kom i kjølvannet av diskusjonen om Drømmeløftet for Oslo fra IKT-Norge med hensikt å styrke den norske oppstartscenen. Due var tidligere dekan ved avdeling for informasjonsteknologi ved Høgskolen i Østfold  og sto bak fagbloggen HøIT.. Per 2017 sitter Due som styremedlem i Forbrukerrådet. 

Due tok i 2008 doktorgrad på Historisk-filosofisk fakultet ved Universitetet i Oslo (UiO). Hun skrev avhandlingen Forventningers betydninger for IKT, lokalpolitisk deltakelse og engasjement. Due har også en master i idéhistorie fra UiO. 

Due var i 2010 med å starte Girl Geek Dinners Oslo og er fortsatt en av ledergruppen. Hun startet så i 2013 Girl Geek Dinners Østfold.

## Utmerkelser
Due fikk i 2014 prisen for årets person av Oda-Nettverk  . 

## Bibliografi
* Bredbånd = verdiskapning, Rapport om samfunnsnytte for IKT-Norge (2013)
* NOU 2013: 2, Hindre for digital verdiskaping. Utredning fra Digitutvalget oppnevnt i statsråd 24. juni 2011 (2013)

## Referanser


## Eksterne lenker
Bente Kalsnes

**Bente Kalsnes** (født 3. februar 1975) er en norsk medieforsker og stipendiat ved Institutt for medier og kommunikasjon, Universitetet i Oslo. 

Kalsnes forsker på hvordan økonomiske strukturer og personlige nettverk i sosiale medier påvirker dagsorden i valgkamper, primært i USA, Norge og Sverige. Andre faglige interesseområder er interaksjon og deltakelse i nettjournalistikk, digital mobilisering, innovasjon i politisk kommunikasjon, medieøkonomi og nye forretningsmodeller, datastøttet journalistikk og åpne data.

Kalsnes er utdannet fra Georgetown University i USA. Hun var initiativtaker til opprettelsen av Girl Geek Dinners Oslo i 2010.
Hun er mye brukt som ekspert på sosiale medier i media og som foredragsholder. 

I 2020 ble hun utnevnt som medlem av regjeringens ytringsfrihetskommisjon. 

## Referanser


## Eksterne lenker
* 
*
Liao Bingxiong

**Liao Bingxiong** (forenklet kinesisk: 廖冰兄, pinyin: *Liào Bīngxiōng*, født 1915 i Guangzhou, Kina, død 2006) var en kinesisk politisk tegner, maler og kalligraf, aktiv som tegner fra 1934 til han gav seg i 1995 (inklusive en pause på 20 år mellom 1957 og 1978).

Liao blir av mange regnet som en av Kinas fremste politiske tegnere.

## Biografi
Da Liao Bingxiong ble født, fikk han navnet *Liao Dongsheng* (forenklet kinesisk: 廖东生, pinyin: Liào Dōngshēng), dvs. "født i øst". Som 18-åring skrev han imidlertid en artikkel for avisen *Chéng bào* 诚报 («Ærlig rapport«») i Guangzhou, og han valgte å signere artikkelen med navnet «Bingxiong» -- dvs. «broren til Bing» etter sin lillesøster Liao Bing. Konfrontert med dette navneskiftet, sa Liao Bingxiong «Er jeg ikke Liao Bings bror?»

Liao lærte seg å tegne ved å kopiere, men han fikk aldri formell opplæring innen kunst. Av den grunn kalte han seg selv *yěshēng dòngwù* 野生动物, «et vilt dyr.»

Liao Bingxiong døde i 2006, 91 år gammel.

## Stil som tegner og kalligraf
Tidlig i sin karriere som tegner var Liao opptatt av at tegningene hans skulle kunne forstås selv av dem som ikke kunne lese. De første årene tegnet han derfor utelukkende tegneserier uten tekst. Etter 1938, inspirert både av tradisjonell kinesisk malerkunstr og av den meksikanske kunstneren Miguel Covarrubias etter dennes besøk i Kina i 1933,, utvidet Liao sitt repertoar og begynte å eksperimentere i større grad med farger og form.

Liaos innen kalligrafi skiller seg også svært fra såkalt «dannet» kalligrafi (se bl.a. Wang Xizhi for mer om dannet kalligrafi); Liao's kalligrafi beskrives snarere som direkte og «vulgær.»

## Referanser
Solveig Reigstad

**Solveig Reigstad** (født 15. juni 1949) er en norsk billedkunstner som særlig er kjent for fargesterke malerier, både olje, pastell og collage. Hun er født i Bergen, men har hele sitt voksne liv vært bosatt i Oslo.

Solveig Reigstad er utdannet ved Statens Håndverks- og Kunstindustriskole i Oslo, avdeling maleri (1970-74). Hun debuterte i 1974 og har vært presentert av en rekke anerkjente norske gallerier, både som separatutstiller og i kollektivutstillinger, deriblant flere år på Østlandsutstillingen.

Reigstad er innkjøpt av flere private bedrifter og offentlige institusjoner, deriblant Sparebanken NOR, Bergesen d.y., Norges Rederiforbund, DnB, Modum Bad, Feiringklinikken, Oslo kommune.

Reigstad var leder av interesseorganisasjonen Oslo Bildende Kunstnere (OBK, fra 2002 BOA) i perioden 1994 – 1998 og hun ledet organisasjonen da Galleri OBK ble etablert i Oslo.

Reigstad har sittet i Oslo kommunes utsmykningsfond og RSU Oslo som representant for Norske Billedkunstnere (NBK) og styremedlem i Østlandsutstillingen.

## Referanser


## Eksterne lenker
* Solveig Reigstad sin hjemmeside
Karbonadesmørbrød

**Karbonadesmørbrød** er en klassisk norsk lunsjrett som består av en varm karbonade plassert oppå en kald brødskive, gjerne lyst eller hvitt brød. Retten kan serveres som den er, eller kombineres med stekt løk, speilegg eller ertestuing. Denne varianten kalles også for **seilerpatent.**
470 (jolle)

**470** (fire-sytti) er en tomanns seiljolle med bermudarigg, og OL-klasse i seiling. Navnet kommer av båtens lengde i centimeter. Den ble konstruert av franskmannen André Cornu i 1963 som en moderne, planende jolle i glassfiber, og skulle tiltrekke seg seilere i alle aldre. Båten har vært olympisk klasse siden 1976, og siden 1988 har det vært konkurrert i egne klasser for menn og kvinner. For å seile båten må en være i god fysisk form. Dette er viktigere enn ren styrke, med tanke på at det er en tung båt som ris ned med trapes. Idealvekt for mannskapet er mellom 110 og 145 kg. Det konkurreres i forskjellige mesterskap, og ofte i egne klasser for menn og kvinner.

## Referanser
Unione di Centro (2002)

:*For partiet med samme navn som var aktiv i perioden 1993-1999, se [[Unione di Centro (1993)]]. 

*'Unione di Centro** (''Sentrumsunionen'', UdC), tidligere kalt **Unione dei Democratici Cristiani e di Centro*' (*Unionen av kristelig- og sentrumsdemokrater*, UDC),  er et [[Kristendemokrati|kristeligdemokrati]]sk [[politisk parti]] i [[Italia]]. Partiet er formelt ledet av [[Lorenzo Cesa]], men den mest populære politikeren og den som i praksis fungerer som leder er [[Pier Ferdinando Casini]].

UDC er medlem av [[det europeiske folkepartiet]] (EPP) og av [[Centrist Democrat International]] (CDI), der Pier Ferdinando Casini for tiden er leder. 

==Historie==
Partiet ble dannet i [[2002]] ved en sammenslåing av [[Centro Cristiano Democratico]] (CCD), [[Cristiani Democratici Uniti]] (CDU) og [[Democrazia Europea]]. Partiet var ved [[Parlamentsvalget i Italia 2006|parlamentsvalget i 2006]] en del av [[valgallianse]]n [[Casa delle Libertà]], mens det ved [[Parlamentsvalget i Italia 2008|2008-valget]] alliert med [[Rosa Bianca]] og skiftet navn i *Unione di Centro''.

## Referanser


## Eksterne lenker
* 
*
Styrakstre

**Styrakstre** (*Styrax officinalis*) er en løvfellende busk eller lite tre i styraksfamilien.

Den er rikt forgrenet og blir opptil sju meter høy. Kvistene er dekket av hvite hår. Bladene er spredte, ovale til avlange og helrandede. Blomstene er hvite, klokkeformede, har fem–sju kronblad og sitter i klaser på tre–seks. De har en sitrusaktig duft. Frukten er rund og 1,5 cm i diameter. Den er grønn eller gul, er dekket med hvite hår og inneholder ett brunt frø.

Arten vokser i åpen skog og kratt. I Levanten finnes den i åsene sammen med løvfellende eikearter, *[[Pistacia atlantica]]* og judastre. Utbredelsen omfatter Italia, Balkan, Kreta, Kypros, Tyrkia, Syria, Libanon, Palestina og Jordan.

I California vokser den svært like *[[Styrax redivivus]]*, som ofte er blitt regnet som en underart eller varietet av *Styrax officinalis*.

Det hevdes ofte at harpiks fra styrakstreet i antikken ble brukt til parfyme, røkelse og medisin. Carl von Linné er autor for det vitenskapelige navnet, og *officinalis* viser til medisinsk bruk. Barken inneholder ikke harpikskanaler, og forsøk på å tappe harpiks fra arten i nyere tid har vært mislykket. Det dreier seg kanskje om en forveksling med storaks, som kommer fra orientalsk ambratre (*Liquidambar orientalis*) i sørlige Anatolia, og med benzoharpiks, som kommer fra andre *[[Styrax]]*-arter.

## Referanser


## Eksterne lenker

*
La Cruz (Uruguay)

**La Cruz** er en by i Florida-departementet i det sørlige Uruguay. Byen har om lag 747 innbyggere.

## Historie
La Cruz ble grunnlagt i 1874.

## Befolkning
La Cruz har 747 innbyggere *(Beregning 2011)*

Kilde:

## Transport
 Ruta 5 forbinder La Cruz med Florida og Durazno.

## Referanser


## Eksterne lenker
* Florida, offisielle sider (spansk)
* Kart over La Cruz (INE) (spansk)
Ledelsesoppkjøp

**Ledelsesoppkjøp** (engelsk: *management buyout*, MBO) er en form for oppkjøp der et selskaps eksisterende ledelse selv forestar et delvis eller fullstendig oppkjøp av eget selskap. Det engelske navnet er også et etablert juridisk faguttrykk innen norsk selskapsledelse og finans. Selgere i en ledelsesoppkjøp vil vanligvis være morselskapet eller private eiere.

En ledelsesoppkjøp kan oppstå under en rekke ulike forhold. Selskapets ledelse kan overta en bedrift når selskapets gründer, eller tidligere eier, ønsker å trekke seg ut. Ledelsesoppkjøp kan også oppstå ved oppkjøp av et datterselskap eller undervirksomhet i forbindelse med en omstrukturering i et større selskap eller konsern. Ledelsen kan vurdere at selskapets aksje er undervurdert og velge å kjøpe den ut for seg selv for å eie og drive det uten ekstern egenkapital. Dersom en større aksjonær ønsker å foreta en likvidasjon i sitt eierskap kan også ledelsen kjøpe ut denne i et ledelsesoppkjøp.

## Eksterne lenker
* connecto.no: *Management Buy-Out (MBO), hva er det?*
Nettmage

**Nettmagen** (lat. *reticulum*) er andre del av drøvtyggernes firedelte mage. Hos ei voksen ku er nettmagen på størrelse med en fotball.

De fire delene av magen kalles vom, nettmage,  bladmage og løypemage.

## Litteratur
*
Namsos Høyre

**Namsos Høyre** er partiet Høyres kommuneforening i Namsos. I perioden 2023–2027 er Høyre største parti i Namsos kommunestyre med ti representanter, og Amund Lein fra Høyre er ordfører.

## Historie
«Namsos 17de Maiforening» ble stiftet i januar 1883, som en av mange såkalte grunnlovsforeninger under forfatningsstriden. Før året var omme hadde foreningen fått 120–140 medlemmer.

Høsten 1883 ble det også dannet en grunnslovsforening i Fosnes, og høsten 1885 en forening i Vemundvik (Namsos herred), som omfattet bygdene rundt ladestedet.

Grunnlovsforeningene i Namsos og Fosnes var blant de 174 grunnlovsforeningene som i august 1884 dannet et sentralstyre, det vil si Høyre som et landsdekkende parti. Venstreforeningen for Namsos prestegjeld ble stiftet i januar 1884.

Grunnlovsforeningene opphørte mange steder, men i de nordtrønderske byene Namsos, Levanger og Steinkjer var det en organisasjonskontinuitet fra grunnlovsforeninger til såkalte moderat-konservative eller moderat-liberale foreninger i 1890-årene. I 1920-årene stilte Høyre til valg i Namsos under navnet Det liberal-konservative parti.

Namsos hadde høyremenn som ordførere fleste årene fra partidannelsen og opp til unionsoppløsningen: Konsul Johannes Bernhard Havig ble etterfulgt av overrettssakfører Karl Greiff, skolebestyrer J.O. Bach og konsul og brukseier Theodor Sommerschield som byens ordførere. Overrettssakfører Anton M. Brandtzæg var senere ordfører fra 1914 til 1919.

Høyreorganet *[[Namdalsposten]]*, etablert i 1876, ble i 1889 avløst av *[[Namdalens Blad]]*, som var partiets presseorgan frem til avisen orienterte seg mot Bondepartiet i 1920. Høyre kjøpte i 1931 *[[Namdalens Folkeblad]]*, men dette var ikke en partiavis etter 1934.

Namsos gjennomgikk kommunesammenslåinger i 1964 og 2020. Namsos Høyre ble da også reorganisert.

## Referanser


## Eksterne lenker
*
Postdalselva

**Postdalselva** (nordsamisk: *Allaváhjohka*) er ei elv i Balsfjord kommune i Troms. Den er ei sideelv til Nordkjoselva, og har utspring i skaret mellom Postdalstinden og Polvartinden. Elva renner mot sørvest, senere vest, og løper sammen med Nordkjoselva i Tamokdalen, fem kilometer sørøst for Øvergård. Elva er  lang, og har et nedbørfelt på .

## Referanser
Krembanan

**Krembanan** var en bananformet sjokolade fylt med gelé og banankrem, som ble produsert og distribuert av Nidar AS.

Sjokoladen ble introdusert i 1957 med navnet Banankrem og utseendet har vært uendret siden da. Krembanan var laget av et lag med gelé under et lag med banankrem som er dekt over med melkesjokolade. 

Da sjokoladen ble lansert i 1957 omtalte *Chokoladebladet*, som ble utgitt av Nidar, den slik:«*Banankrem er en god sjokolade med en fin, myk krem i den populære 25 øres prisklassen*.»

Krembanan gikk ut av produksjon i 2019.

## Referanser
Karin Bjørset Persen

**Karin Bjørset Persen** (født 20. februar 1967) er en norsk forfatter, født og oppvokst i Midtre Gauldal, senere bosatt i Lakselv i Porsanger. Hun arbeider også som lærer.

## Bibliografi
* *Skyggeboksing*, personlig beretning, Trane forlag 2007
* *Eventyrlandet*, barnebok, Trane forlag 2009
* *Leahs historie*, kortroman, Nordnorsk forlag 2010
* *Julebrevpikene*, roman, Silke forlag 2012
* *Nedlagte brudepiker*, roman, Silke forlag 2014
* *Kineserne kommer!*, roman, Juritzen forlag 2016
* *Heksetriaden*, roman, ČálliidLágádus 2019

## Referanser


## Eksterne lenker
*
Schizognathus

* se Systematisk inndeling

***Schizognathus*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore, avlange, blankt rødlige eller brunlige skarabider.

## Levevis
Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

## Utbredelse
Slekten er utbredt i Australia.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Schizognathina Ohaus, 1918 - Australia
******** Slekten *Schizognathus* Fischer von Waldheim, 1823 
********* *[[Schizognathus apricagger]]* Allsopp, 1989
********* *[[Schizognathus burmeisteri]]* Ohaus, 1904
********* *[[Schizognathus compressicornis]]* Ohaus, 1898
********* *[[Schizognathus lucidus]]* Ohaus, 1904
********* *[[Schizognathus macleayi]]* Fischer von Waldheim, 1823
********* *[[Schizognathus mesosternalis]]* Ohaus, 1912
********* *[[Schizognathus rugulosus]]* Carne, 1958
********* *[[Schizognathus viridiaeneus]]* Ohaus, 1904
## Kilder
* Allsopp, P.G. (1989): *Schizognathus apricagger* sp.n. (Coleoptera: Scarabaeidae Rutelinae) from Southeast Queensland and new locality records for other *Schizognathus* spp.. *Journal of the Australian entomological Society* 28: 187-190 http://onlinelibrary.wiley.com/doi/10.1111/j.1440-6055.1989.tb00878.x/pdf
* Sjekkliste over Anoplognathini 

## Eksterne lenker
* http://pics.davesgarden.com/pics/2009/04/22/kennedyh/2185b0.jpg og Bilde av ''Schizognathus burmeisteri''
*
Bladmage

**Bladmagen** (lat. *omasum*) er tredje del av drøvtyggernes firedelte mage.

De fire delene av magen kalles vom, nettmage, bladmage og løypemage. Kameldyrene mangler bladmage.

## Litteratur
*
Vom (anatomi)

**Vomma** (lat. *rumen*) er den første, og største, av formagene hos drøvtyggere, inkludert kameldyr.
Hos ei voksen ku kan vomma romme så mye som 200 liter.

De fire delene av magen kalles vom, nettmage, bladmage og løypemage.

## Referanser
Brachysternus

* se Systematisk inndeling

***Brachysternus*** er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).

## Utseende
Middelsstore (ca. 20 millimeter), avlange, blankt grønne skarabider. Snuten er avrundet med opphøyd kant. Oversiden kan ha spredte, lange, lyse hår.

## Levevis
Artene er knyttet til sørbøk(*Nothofagus*)-skog. Larvene lever i jorda av røtter, mens de voksne insektene kan finnes gnagende på blader. Disse billene flyr godt og er mest aktive om dagen.

## Utbredelse
Slekten finnes bare i Argentina og Chile.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, (Scarabaeidae) Latreille, 1806
***** Underfamilien Praktskarabider, (Rutelinae) MacLeay, 1819
****** Stammen Anoplognathini MacLeay, 1819
******* Gruppen Brachysternina Burmeister, 1844 - Argentina og Chile.
******** Slekten *Brachysternus* Guérin-Ménéville, 1831 
********* *[[Brachysternus angustus]]* (Philippi & Philippi, 1864)
********* *[[Brachysternus germaini]]* (Ohaus, 1910)
********* *[[Brachysternus marginatus]]* Germain, 1905
********* *[[Brachysternus olivaceus]]* Philippi & Philippi, 1864
********* *[[Brachysternus patagoniensis]]* Jameson & Smith, 2002
********* *[[Brachysternus prasinus]]* Guérin-Ménéville, 1831
********* *[[Brachysternus solier]]* Solier, 1851
********* *[[Brachysternus spectabilis]]* Erichson, 1847

## Kilder
* Smith, A. B. T. 2002. Revision of the southern South American endemic genus *Aulacopalpus* Guérin-Méneville with phylogenetic and biogeographic analyses of the subtribe Brachysternina (Coleoptera: Scarabaeidae: Rutelinae: Anoplognathini). *Coleopterists Bulletin* 56:379-437. https://web.archive.org/web/20150115104751/http://digitalcommons.unl.edu/cgi/viewcontent.cgi?article=1016&context=entomologypapers
* Jameson, M. L. og A. B. T. Smith. 2002. Revision of the South American genus *Brachysternus* Guérin-Méneville (Coleoptera: Scarabaeidae: Rutelinae: Anoplognathini: Brachysternina). *Coleopterists Bulletin* 56:321-366. https://web.archive.org/web/20150115105109/http://digitalcommons.unl.edu/cgi/viewcontent.cgi?article=1018&context=entomologypapers
* Genereic Guide to New World Scarab Beetles - ''Brachysternus''
* Sjekkliste over Anoplognathini 

## Eksterne lenker
* Bilde av ''Brachysternus olivaceus''
* Bilder av ''Brachysternus prasinus'' inkludert noen anatomiske detaljer
* Bilde av ''Brachysternus prasinus''
*
Komi (navn)

**Komi** er et togolesisk mannsnavn.

## Etymologi
*Komi* er en ewe-variant av de akan-navnene Kwámè eller Kwǎmè, som betyr «født på en lørdag». Lørdag heter *méméneda* på akan.

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Komi Sélom Klassou (f. 1960), togolesisk politiker
* Komi Togbonou (f. 1972), togolesisk skuespiller

## Referanser


## Eksterne lenker
Thomasberg

**Thomasberg** er en østerriksk kommune med 1245 innbyggere (pr. 1. januar 2014) i distriktet Neunkirchen i Niederösterreich. 

## Geografi
Thomasberg ligger i det såkalte Industrieviertel i Niederösterreich. Kommunens areal strekker seg over 28,97 kvadratkilometer, hvorav 48,72 prosent er skog. Den omfatter følgende tettsteder (innbyggertall fra 31. oktober 2011 i parentes ):

* Königsberg (544)
* Kulma (39)
* Sauerbüchl (206)
* Thomasberg (415)

### Nabokommuner
Til Thomasberg grenser:

* i nord: Warth
* i nordøst: Scheiblingkirchen-Thernberg
* i øst: Lichtenegg og Edlitz
* i sørøst: Krumbach
* i sør: Zöbern
* i vest: Aspangberg-St. Peter og Feistritz am Wechsel
* i nordvest: Grimmenstein

## Historie
I eldre tider var området en del av provinsen Noricum. Beliggenheten i det østerrikske kjerneområdet Niederösterreich har gjort at kommunen har delt nasjonen Østerrikes vekslende historie.

## Befolkning

### Befolkningsutvikling

Kilde: Statistik Austria

### Religion
Ifølge data fra folketellingen i 2001 er 96,3 % av befolkningen romersk-katolske, 1,4 % protestanter og 0,1 % ortodokse kristne. 0,6 % er muslimer mens 1,5 % av befolkningen ikke bekjente seg til noen religion.

## Politikk
Borgermester i Thomasberg er Engelbert Ringhofer, viseborgermester er Heinrich Schwarz og kontorsjef er Roman Glanz. Etter kommunevalget 25. januar 2015 fordeler de 19 kommunestyrerepresentantene seg slik mellom partiene: 

## Kommunevåpen

Kommunen Thomasberg fikk etter vedtak i Landesregierung for Niederösterreich  25. februar 1986 ta i bruk følgende kommunevåpen: 

*«På grønt skjold et kvadratisk, brystvernbekronet slott i sølv flankert av to runde tårn. Borgmurer med utspring og svarte vinduer med en frontportal i sølv med rød dør og rød bro.»*

Samtidig ble kommunens farger «grønn, rød og hvit» vedtatt av kommunestyret i Thomasberg.

## Økonomi og infrastruktur
I 2001 fantes det sysselsatte i 35 bedrifter utenom primærnæringene. Ifølge en undersøkelse fra 1999 var det 103 bedrifter knyttet til land- og skogbruk. Folketellingen i 2001 viste at 573 personer var i arbeid noe som gir en sysselsettingsandel på 47,53 prosent.

### Firmaer

## Kultur og severdigheter
Thomasberg borgruiner: Borgen er første gang dokumentert av en Otto de Domersberg som nevner den i 1193. Fra det 15. århundre i Königsbergs besittelse og ombygd i 1542. Vekslende eiere og forfall fra 1600-tallet. Fra det 19. århundre ble det gjort forsøk på restarering og gjenoppbygging. 

## Referanser


## Eksterne lenker
*
Frøya (navn)

**Frøya** er et norsk kvinnenavn med norrøn opprinnelse. Navnet er nokså sjeldent, og er utenfor Norge mest utbredt i formene *Freja* og *[[Freya (navn)|Freya]]*.

## Etymologi
*Frøya* har opprinnelse i norrøne *Freyja*, en feminin form av mannsnavnet *Freyr*, som er dannet av norrøne **frauja*, «mester, herre», eller norrøne **freyr* og urnordiske **fraiwia*, «fruktbar». *Freyja* også er den islandske formen av navnet.

*Freja*, *Freya* og *Freia* er nyere skrivemåter av *Freyja*.

## Utbredelse
*Frøya* er kjent brukt som personnavn i Norge første gang i 1810. Formen *Freja* er kjent brukt i Sverige fra 1816, og var mest populær i Sverige på 1980- og 1990- tallet.

Navnet *Frøya* har vært vanlig i Norge siden 2010-årene og hadde en popularitetstopp med 0,4 % i 2024.

|}

## Kjente personer med navnet
Personene i listen er ordnet kronologisk etter fødselsår.
* Freya Mathews (f. 1949), australsk filosof
* Freya Hoffmeister (f. 1964), tysk kajakkpadler
* Freja Beha Erichsen (f. 1987), dansk modell
* Freya Newman (f. 1993), australsk bibliotekar og varsler
* Freia Oliv, tysk kunsthistoriker
* Frøya Sjursæther (f. 2006), norsk politiker
* Frøya Dorsin (f. 2007), norsk fotballspiller 

## Annen bruk av navnet
*Frøya* var blant de hundre mest brukte hundenavnene i Norge i 2014 og blant de femti vanligste navnene på kyr i Norge i 1988.

Freya (ca. 2016–2022) var en hvalross som i 2019–2022 ble observert i flere land rundt Nordsjøen og som  ble avlivet i 2022 i Frognerkilen i Oslo.

## Navnedag
*Frøya* har navnedag i Norge. *Freja* har navnedag 23. januar i Sverige og 6. mai i Finland.

## Referanser


## Eksterne lenker
Alf Gunnestad

**Alf Gunnestad** (født 17. mai 1904 i Våle, død 15. august 1987 på Bekkestua) var flypioner og senere distriktsjef for flykontrollen på Østlandet (Fornebu)

Gunnestad ble utdannet til flyger ved Hærens flyveskole på Kjeller i 1925, og fikk trafikkflygersertifikat i 1927. og fløy senere nattpostruten til København. Han deltok som flyger under Thorshavnekpedisjonen til Lars Christensen i 1933/34 og Gunnestadbreen i Dronning Maud Land er oppkalt etter han.
Under annen verdenskrig var han aktiv i motstandsbevegelsen og rømte i februar 1945 til Sverige. Han jobbet der for norske politistyrker og ble leder for den norske forlegningen Ulvsunda. Etter krigen var han ansatt i Luftfartsdirektoratet som distriktsjef.

Gunnestad var aktiv i luftsportsvirksomheten, fikk Norsk Aero Klubbs hederstegn, i 1969 og virket som frivillig instruktør for ungdom som ønsket å ta flysertifikat.

## Referanser
 

## Eksterne lenker
*Alf Gunnestad fløy for Allers Flyveklubb. Bilde fra Digitalt Museum
*Alf Gunnestad - Flypioner, Rob J.M. Mulder, 2017
Gediminastårnet

**Gediminastårnet** (litauisk: *Gedimino pilies bokštas*) er den gjenstående delen av det øvre slottet i Vilnius i Litauen.

De første fortifikasjonene på området ble bygget i tre av storfyrsten av Storfyrstedømmet Litauen, Gediminas. Senere ble det første slottet i teglstein ferdigstilt i 1409 av storfyrst Vytautas den store. Den øverste etasjen ble gjenoppbygget i 1930 av den polske arkitekten Jan Borowski. Enkelte deler av det gamle slottet er blitt gjenoppbygget, på grunn av arkeologiske undersøkelser.

Adkomst til tårnet er enten til fots gjennom parken eller ved hjelp av en kabelbane. Gediminastårnet inneholder en utstilling av de arkeologiske funnene fra høyden og de omliggende områdene. Anlegget er en del av Litauens nasjonalmuseum. Tårnet gir også en panorama-utsikt over gamlebyen.

Gediminastårnet er et viktig symbol både for byen Vilnius og staten Litauen. Det ble avbildet på valutaen litas, og er nevnt i en rekke litauiske dikt og sanger. Litauens flagg ble første gang heist her, 7. oktober 1988 som en det av uavhengighetskampen mot Sovjetunuionen, og som endte med landets uavhengighet 11. mars 1990.

Tårnet er en del av Vilnius slottskompleks og en rekonstruksjon av Storfyrstens slott ble fullført i 2009, og ligger ved foten av høyden hvor Gediminastårnet står.

## Referanser


## Se også
* Trys kryžiai
* Pilies gatve
* Katedralplassen (Vilnius)
* Storfyrstens slott (Vilnius)

## Eksterne lenker
*